पुलिस ने बताया कि उद्योग नगर के रायपुरा में रॉयल पार्क निवासी ओम प्रकाश नागर (32) दोपहर को अपनी कार से आईसीआईसीआई बैंक में रुपए जमा कराने गया था। इससे पहले वह कोटड़ी चौराहे पर कार खड़ी कर ट्रेन का टिकट करवाने के लिए छावनी चला गया। जहां से करीब पौन घंटे बाद आया तो कार की बांयीं ओर का पिछला शीशा टूटा हुआ था। कार में रखा लेपटॉप व बैग गायब थे। बैग में ढाई लाख रुपए, बैंक पास बुक, चेक बुकें, पेन कार्ड, आधार कार्ड, मतदाता पहचान पत्र थे।